text: স্তম্ভিত সময় () বেলজিয় চিত্রকর রেনে ম্যাগ্রিট কর্তৃক ১৯৩৮ সালে ক্যানভাসে অঙ্কিত পরাবাস্তব তৈলচিত্র। চিত্রটি ব্রিটিশ কবি এডওয়ার্ড জেমসের জন্য আঁকা হয়েছিল। বর্তমানে চিত্রটি শিকাগো আর্ট ইন্সটিটিউটের স্থায়ী সংগ্রহের অংশ। চিত্রটি সাধারণত আর্ট ইন্সটিটিউট জাদুঘরের নতুন আধুনিক শাখায় প্রদর্শিত হয়।
  
  ইতিহাস 
  চিত্রটি পরাবাস্তব শিল্পের পৃষ্টপোষক ও রেনে ম্যাগ্রিটের চিত্রকর্মের ভক্ত ব্রিটিশ কবি এডওয়ার্ড জেমসের জন্য অঙ্কিত অনেকগুলি চিত্রকর্মের অন্যতম। এটি ছিল জেমসের লন্ডনের বাসভবনের বলরুমের জন্য অঙ্কিত; জেমসকে বিতরণ করা রেনে ম্যাগ্রিটের দ্বিতীয় চিত্রকর্ম। প্রথম চিত্রটি ছিল পুনরায় তৈরী হবে না () শিরোনামের জেমসের প্রতিকৃতি। ১৯৭০ সালে জেমস চিত্রটি শিকাগো আর্ট ইন্সটিটিউটে বিক্রি করেন
  
  চিত্রে লন্ডন মিডল্যান্ড ও স্কটিশ রেলওয়ের স্টেইনার ৫ শ্রেনীর ৪-৬-০ চাকার একটি লোকোমোটিভ ঘর গরম করার অগ্নি উনুন হতে পুরোদমে ধোঁয়া তুলে বের হয়ে আসতে দেখা যায়। অগ্নি উনুনের উপরের তাকে একটি দীর্ঘ আয়না স্থাপিত। এছাড়াও তাকের উপর মধ্যখানে একটি ঘড়ি ও দুইপাশে দুইটি মোমবাতি ধারক রাখা আছে। আয়নায় একটি বাতি ধারক ও ঘড়ি পৃষ্টের প্রতিবিম্ব পরেছে।
  
  চিত্রকরের দৃষ্টিভঙ্গি 
  চিত্রটির শিরোনাম ইংরেজিতে আক্ষরিক অনুবাদ করলে এর অর্থ হয়- "একটি খঞ্জক বা ছুরি দিয়ে আঘাতপ্রাপ্ত চলমান সময়"()। ম্যাগ্রিট তার চিত্রের শিরোনামের আক্ষরিক অনুবাদে অসন্তুষ্ট ছিলেন। তিনি আশা করেছিলেন, জেমস চিত্রকর্মটি বলরুমে প্রবেশের সিঁড়ির গোড়ায় ঝুলিয়ে দেবেন যাতে চিত্রের ট্রেনটি আগত অতিথিবৃন্দকে বালরুমে যাওয়ার পথে "ছুরিকাঘাত" করতে পারে, এর পরিবর্তে জেমস চিত্রটি অগ্নিউনুনের উপরে স্থাপন করেছিলেন।
  
  রেনে ম্যাগ্রিট এই চিত্রকর্মে একটি রহস্যময় বিষয়কে প্রাধান্য দিতে, অপর একটি রহস্যহীন সাধারণ বিষয়ের অবতারণা করেছিলেন। ম্যাগ্রিটের ভাষ্য অনুযায়ী:
  
  "আমি একটি লোকোমোটিভের চিত্র আঁকার সিদ্ধান্ত নিয়েছি ... এটির রহস্যময়তার উদ্রেকের জন্য, রহস্যহীন অন্য একটি তাত্ক্ষণিক পরিচিত চিত্র-একটি খাবারঘরের অগ্নিকুণ্ডের চিত্র—এতে যুক্ত হয়েছিল।"
  
  তথ্যসূত্র 
  
  বিষয়শ্রেণী:রেনে ম্যাগ্রিটের চিত্রকর্ম
  বিষয়শ্রেণী:পরাবাস্তববাদী সৃষ্টিকর্ম
  বিষয়শ্রেণী:১৯৩৮ সালের চিত্রকর্ম
title: স্তম্ভিত সময়